רוני טהרלב

רוני טהרלב (נולדה ב-1964) היא ציירת פיגורטיבית ישראלית. טהרלב הציגה במגוון מוזיאונים וגלריות בישראל ובעולם, בין השאר במוזיאון ישראל, במוזיאון תל אביב, בגלריית הפורטרטים הלאומית בלונדון ובתערוכה של אוצר מוזיאון הלובר בגראנד פאלה בפריז. טהרלב מלמדת באקדמיה לאמנות ועיצוב בצלאל. יצירותיה עוסקות בנארטיבים של נשיות, מגדר ותפיסת הגוף הנשי במאה ה-21, וסגנון ציורה הוא פיגוראטיבי קלאסי.

== ביוגרפיה ==
רוני טהרלב נולדה בקיבוץ יגור, לפזמונאי יורם טהרלב ולמשוררת נורית זרחי. בשנת 2012 הוצגה עבודתה בגלריית הפורטרטים הלאומית בלונדון, וכן בגלריות הפורטרטים הלאומיות בסקוטלנד ובוויילס. היא הציירת הישראלית הראשונה שהציגה בתערוכה שנאצרה על ידי אוצרי מוזיאון הלובר: התערוכה "הירח. מסעות ממשיים ומדומיינים" אשר התקיימה במוזיאון הגרנד פלה בפריז בשנת 2019.<ref></ref> בשנה זו התקיימה גם תערוכתה "עורבים לבנים" במוזיאון הרצליה לאמנות עכשווית. טהרלב היא זוכת פרס שיף לשנת 2022, במסגרתו עלתה ביוני 2023 תערוכת יחיד של עבודותיה במוזיאון תל אביב.

טהרלב עוסקת בציור פיגורטיבי ריאליסטי, בעיקר דיוקנאות. המייחד את ציוריה של טהרלב הוא היכרות העומק עם מסורת הציור הקלאסי לדורותיה והיכולת להתכתב עם מסורת זו מתוך נקודת מבט מודרנית-עכשווית, והפיכתה לשפת אמנות אישית, בתהליך שנמשך שנים רבות.

טהרלב משתמשת בציור דמויות ודיוקנאות על מנת לחקור חוויות זהות בסיסיות בחברה המודרנית, כגון: החפצת נשים, בינאריות מגדרית והשאיפה התרבותית לדטרמיניזם מול אמביוולנטיות ומשחק.

לטהרלב ארבעה ילדים. ביניהם, הסופר ובמאי הקליפים והפרסומות יונתן ורדי והזמרת וכותבת השירים קמה ורדי. במשך כעשרים שנה התגוררה טהרלב במצפה מתת שבגליל, כיום מתגוררת ביפו עם בן זוגה, ההיסטוריון דרור ורמן.

== תערוכות נבחרות ==

* 2020 – המרכז ללימודי המזרח הקרוב, אוניברסיטת בריגהם יאנג (האוניברסיטה המורמונית), ירושלים, תערוכה קבוצתית, "נוף, דיוקן, טבע דומם"
* 2020 – המוזיאון העירוני לאמנות מודרנית באד סולגאו (Städlischer Galerie Fähre, Altes Kloster, Bad Saulgau), גרמניה, תערוכה זוגית עם פאבל פיינשטיין, "דיוקנאות עצמיים וניסים אחרים"
* 2021 – גלריה רוטשילד לאמנות. תערוכת יחיד, "ברלין-יפו", אוצר ד"ר דורון לוריא
* 2023 – מוזיאון תל אביב לאמנות. "אור אחר מזה", תערוכת יחיד לזוכת הפרס ע"ש חיים שיף לאמנות פיגורטיבית.

== קטלוגים ==
* ספר המאיירים הגדול, מוזיאון ישראל, 2004
* רוני טהרלב, קרבת הבשר, תערוכת יחיד, גלריה ברנרד, 2009
* BP Award Catalogue, National Portrait Gallery, London, 2012
* דלפט כחול-לבן, מוזיאון תל אביב, 2014. אוצר דורון לוריא
* אוניברסיטת בן-גוריון, קטלוג תערוכת יחיד "להפשיט את העירום" 2018
* הירח, אוצרי מוזיאון הלובר, 2019, קטלוג תערוכה קבוצתית ב-Grand Palais (בצרפתית)
* עורבים לבנים, מוזיאון הרצליה לאמנות עכשווית, 2019, קטלוג תערוכת יחיד
* אור אחר מזה, מוזיאון תל אביב, 2023, קטלוג תערוכת יחיד

== פרסים ==
*1983 - פרס קרן אמריקה-ישראל לאמנים צעירים
*2000 - פרס מוזיאון ישראל לאיור ספר ילדים על שם בן-יצחק, מוזיאון ישראל, ירושלים
*2002 - פרס אוסקר הנדלר, גלריית לוחמי הגטאות
*2012 - פרס ה-BP לפורטרטורה, הגלריה הלאומית לפורטרטים, לונדון (National Portrait Gallery)
*2019 – קרן ארטיס, מענק למימון פרויקט בברלין.
*2020-2021 - פרס על שם חיים שיף לאמנות פיגורטיבית ריאליסטית
* 2022 זוכת פרס ע"ש חיים שיף לאומנות פיגורטיבית-ריאליסטית

== קישורים חיצוניים ==

* [https://museum.imj.org.il/artcenter/newsite/he/?artist=טהרלב,%20רוני&list=ט רוני טהרלב], באתר מוזיאון ישראל, ירושלים
* [https://web.archive.org/web/20190611092217/http://www.petachtikvamuseum.com/he/Exhibitions.aspx?aid=4801&eid=4792 לשמור מרחק: על אינטימיות בציור עכשיו], באתר מוזיאון פתח תקווה
* [https://www.makorrishon.co.il/nrg/online/47/ART1/990/842.html בשר מבשרם: ריאיון עם רוני טהרלב, 2009]
* [http://www.archijob.co.il/archijob_news/one_news.asp?IDNews=3248 מפיום ועד סזאן – הדיוקנאות של רוני טהרלב חוצים זמנים, 2013]
* [http://paintingperceptions.com/roni-taharlev-virgins-and-goldfinches-contemporary-by-golconda-tel-aviv-exhibition/ Roni Taharlev – Virgins and Goldfinches]
* 
* 
* 
* 
* 

==הערות שוליים==

קטגוריה:ציירות ישראליות
קטגוריה:ציירים ישראלים
קטגוריה:סגל בצלאל
קטגוריה:מורים לאמנות בישראל
קטגוריה:משפחת זרחי
קטגוריה:משפחת טהרלב
קטגוריה:ישראליות זוכות פרסים: אמנות
קטגוריה:יגור: אישים
קטגוריה:יפו: אישים
קטגוריה:ישראליות שנולדו ב-1964
קטגוריה:ישראלים שנולדו ב-1964